b"\n_START_ARTICLE_\nDenis Papin\n_START_SECTION_\nLa vida a Fran\xc3\xa7a\n_START_PARAGRAPH_\nVa n\xc3\xa9ixer a Chitenay, (Loir-et-Cher, Regi\xc3\xb3 Centre), Papin va assistir a una escola jesu\xc3\xafta, i des del 1661 va assistir a la Universitat d'Angers, on es va graduar amb un t\xc3\xadtol en medicina el 1669. El 1673, mentre treballava amb Christiaan Huygens i Gottfried Leibniz, a Par\xc3\xads, es va interessar en l'\xc3\xbas del buit per a generar energia motriu.\n_START_SECTION_\nPrimera visita a Londres\n_START_PARAGRAPH_\nPapin va visitar per primera vegada Londres el 1675, i va treballar amb Robert Boyle, on va publicar un sumari dels seus treballs: Continuation of New Experiments  (Continuaci\xc3\xb3 de nous experiments) (1680). Durant aquest per\xc3\xadode, Papin va inventar el digestor de vapor, una mena d'olla de pressi\xc3\xb3 amb una v\xc3\xa0lvula de seguretat. Es va dirigir al Royal Society de Londres per primera vegada informant sobre el seu digestor el 1679. Va romandre a Londres fins al 1687 aproximadament, abandonant aquesta ciutat per esdevenir professor de matem\xc3\xa0tiques a la universitat de Marburg (Alemanya).\n_START_SECTION_\nAlemanya\n_START_PARAGRAPH_\nCom hugonot, Papin es va veure molt afectat per les restriccions creixents imposades als protestants pel rei Llu\xc3\xads XIV de Fran\xc3\xa7a i la revocaci\xc3\xb3 definitiva de l'Edicte de Nantes el 1685. A Alemanya va viure amb companys exiliats hugonots de Fran\xc3\xa7a._NEWLINE_El 1689, Papin va suggerir una campana de busseig que podia gestionar la pressi\xc3\xb3 i l'aire interior amb una bomba de for\xc3\xa7a o de manxa. L'enginyer John Smeaton va utilitzar aquest disseny el 1789._NEWLINE_Mentre era Marburg el 1690, havent observat l'energia mec\xc3\xa0nica de la pressi\xc3\xb3 atmosf\xc3\xa8rica en el seu digestor, va construir el model d'una m\xc3\xa0quina de vapor de pist\xc3\xb3, la primera del seu tipus._NEWLINE_Papin va continuar treballant en els motors de vapor els seg\xc3\xbcents quinze anys. El 1695 es va traslladar de Marburg a Kassel, per ocupar el c\xc3\xa0rrec de conseller del landgrave de Hesse. El 1705 va desenvolupar un motor de vapor amb l'ajuda de Gottfried Leibniz, sobre la base d'una invenci\xc3\xb3 de Thomas Savery, per\xc3\xb2 utilitzant la pressi\xc3\xb3 de vapor en lloc de la pressi\xc3\xb3 atmosf\xc3\xa8rica. Els detalls del motor van ser publicats en 1707._NEWLINE_Durant la seva estada a Kassel, Alemanya, el 1704, tamb\xc3\xa9 va construir un vaixell impulsat per la seva m\xc3\xa0quina de vapor. El motor estava mec\xc3\xa0nicament vinculat als rems. Aix\xc3\xb2 el convertiria en el primer enaconstruir un vaixell de vapor (o qualsevol altre vehicle de vapor).\n_START_SECTION_\nRetorn a Londres\n_START_PARAGRAPH_\nPapin va tornar a Londres el 1707, deixant la seva dona a Alemanya. Diversos dels seus treballs van presentats a la Royal Society entre 1707 i 1712, sense pagar-li res, de la qual cosa es queixava amargament. Les idees de Papin van incloure una descripci\xc3\xb3 del seu motor atmosf\xc3\xa8ric de vapor el 1690, similar al constru\xc3\xaft i posat en \xc3\xbas per Thomas Newcomen el 1712, any que casualment sembla ser l'any de la mort de Papin. Encara que no hi ha evid\xc3\xa8ncia de joc brut, les intrigues pol\xc3\xadtiques i religioses afectaren a la ci\xc3\xa8ncia del moment, aix\xc3\xad com les rivalitats personals. Com amic de Leibniz, Papin hauria estat en desacord amb Isaac Newton, president de la Royal Society._NEWLINE_L'\xc3\xbaltima evid\xc3\xa8ncia sobre el parador de Papin \xc3\xa9s una carta que va escriure a Hans Sloane amb data de 23 de gener del 1712. Es creu que va morir aquell mateix any i que va ser enterrat en un n\xc3\xadnxol sense marcar. Segons algunes fonts Papin va poder traslladar-se amb posterioritat a Alemanya i morir all\xc3\xa0 entre 1714 i 1716, per\xc3\xb2 \xc3\xa9s dubt\xc3\xb3s que pogu\xc3\xa9s aconseguir els diners necessaris per costejar el viatge de tornada."